


MUNICIPIUL SATU MARE
CABINET VICEPRIMAR
Nr. 53435/16.09.2026


Băbțan Raul Gabriel  viceprimar al Municipiului Satu Mare, 

[bookmark: _Hlk30582908][bookmark: _Hlk38438552] 	În temeiul  prevederilor art. 136 alin. (1) din Ordonanța de Urgență a Guvernului  nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, acordarea cu titlu gratuit a dreptului de uz către Atlantis R.PW  SRL, asupra unor suprafețe de teren situate în municipiul Satu Mare”, proiect în susținerea căruia formulez prezentul,	

                                    	 REFERAT DE APROBARE

Prin adresa înaintată de către Atlantis R.PW S.R.L., înregistrată la Primăria Municipiului Satu Mare sub nr. 51270/04.09.2026, se solicită acordarea cu titlu gratuit a dreptului de uz asupra unei suprafețe de teren de 372 mp, parte din imobilul înscris în CF nr. 192620 Satu Mare, precum și asupra unei suprafețe de teren de 64 mp, parte din imobilul înscris în CF nr. 164100 Satu Mare, suprafețele fiind identificate în planurile de situație care constituie anexe la proiectul de hotărâre.
Suprafețele de teren mai sus identificate sunt necesare temporar, pentru realizarea unei lucrări de modernizare a LEA 110kV Abator-Vetiș existente. Lucrarea nu presupune stâlpi noi, fundații, săpături sau ocuparea definitivă a unor suprafețe suplimentare de teren și nu modifică traseul, gabaritul sau regimul de funcționare al liniei. Ocuparea temporară a terenurilor este necesară exclusiv pentru amplasarea, pe durata operațiunilor de tragere și întindere a cablului, a echipamentelor specificeîn zona stâlpilor de ancorare ST 40 și ST 21 precum și pentru accesul utilajelor la acești stâlpi.  
              Față de cele expuse mai sus, raportat și la prevederile art. 129 alin.(2) lit. c) din  O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului,  propun spre analiză și aprobare Consiliului Local al Municipiului Satu Mare prezentul proiect de hotărâre în forma prezentată de executiv.



                                  INIŢIATOR PROIECT,
VICEPRIMAR
                                     Băbțan Raul-Gabriel  

                                          
Faur Mihaela/2ex 

